《奉送林使君捧日瞻云诗》
明代·叶春及

谒帝趋双阙，宁亲入七闽。莺歌闻上苑，龙剑跃延津。

日月开黄道，乾坤绕紫宸。汉金增秩贵，晋马锡侯频。

辞陛龙颜喜，登堂鹤发新。玺书辉两序，寿斝献千春。

客聚三山彦，家如万石淳。云霓看五岭，雨露切青旻。

驿路花争锦，溪桥草绣茵。东征应作赋，关吏候蒲轮。

作者简介：叶春及，[明]（公元1532年至1595年）字化甫，号石洞，明代广东惠州归善县人。生于明世宗嘉靖十一年，卒于神宗万历二十三年，年六十四岁。“刚方廉介，学行表表”，一生上疏甚多，《广东文征》收其奏疏四篇。著述甚丰，有《絅斋集》、《肇庆志》、《顺德志》、《永安志》、《惠安志》。亦为西湖、罗浮山留下很多题记，其中尤为出名的是罗浮山石洞山房的《逃庵记》摩崖石刻。